Jiří Menzel

Jiří Menzel (født 23. februar 1938 i Praha i Tsjekkoslovakia, død 5. september 2020 i Praha i Tsjekkia) var en tsjekkisk filmregissør, teaterregissør, skuespiller og forfatter.

Liv og virke
Jiří Menzel var sønn av forfatteren og manusforfatteren Josef Menzel. Han studerte filmregi hos Otakar Vávra ved Filmakademiet i Praha, da han ikke klarte å komme inn på teaterutdanningen slik han hadde tenkt.

På 1960-tallet grunnla han sammen med de andre unge filmregissørene Věra Chytilová, Miloš Forman, Pavel Juráček, Karel Kachyňa og Jan Němec den tsjekkoslovakiske nye bølgen. Det internasjonale gjennombruddet fikk han med Tog under oppsikt (Ostře sledované vlaky, 1966), som blant annet fikk Oscar for beste fremmedspråklige film i 1967.

Han medvirket også som skuespiller i et 70-talls filmer, ikke minst i Věra Chytilovás filmer, og regisserte en mengde teaterprodukdjoner. Med sin egensinnige satirisk humoristiske stil er han iblant blitt kalt «en tsjekkisk Woody Allen».

I 2002 gjestet han Det Norske Teatret i Oslo hvor han satte opp stykket Ekteskap, basta!.

 Død 
Menzel døde 5. september 2020, i en alder av 82 år, etter lengre tids sykdom. Hans enke bekreftet 9. november 2020 at hans død var et resultat av komplikasjoner fra  COVID-19-lungebetennelse.
 Filmografi i utvalg 
 1965 : Perler fra dypet (Perličky na dně, episodefilm)
 1966 : Tog under oppsikt (Ostře sledované vlaky)
 1968 : Lunefull sommer (Rozmarné léto)
 1969 : Lerker på en tråd (Skřivánci na niti, sensurert av den tsjekkoslovakiske sosialistrepublikk, vist først i 1990)
 1978 : De fantastiske menn med de levende bilder (Báječní muži s klikou)
 1980 : Alle vil elske Maria (Postřižiny)
 1983 : Snøklokkefestivalen (Slavnosti sněženek)
 1985 : Min lille landsby (Vesničko má středisková)
 2006 : Jeg har betjent kongen av England (Obsluhoval jsem anglického krále)

 Referanser 

Eksterne lenker 


Kategori:Personer fra Praha
Kategori:Tsjekkiske regissører
Kategori:Tsjekkiske skuespillere
Kategori:Dødsfall relatert til covid-19 i Tsjekkia
Kategori:Forfattere ofre for covidpandemien
Kategori:Skuespillere ofre for covidpandemien